**Revisorinstruks til brug for revisors erklæring om regnskaber for foreninger til forbedring af vandsektorens effektivitet og kvalitet**

## Indholdsfortegnelse

[**Indledning og formål** 2](#_Toc7992)

[**Frister i henhold til lovgivningen** 2](#_Toc7993)

[**Revisionens tilrettelæggelse** 2](#_Toc7994)

[**Revisors undersøgelser** 3](#_Toc7995)

[**Bilag 1 - Skabelon til revisors erklæring** 4](#_Toc7996)

# Indledning og formål

Denne revisionsinstruks er udstedt med hjemmel i:

* LBK nr. 1693 af 16. august 2021 - Bekendtgørelse af lov om vandsektorens organisering og økonomiske forhold (herefter ”vandsektorloven”) § 21 og
* BEK nr. 2278 af 29. december 2020 - Bekendtgørelse om foreninger til forbedring af vandsektorens effektivitet og kvalitet (herefter ”bekendtgørelsen”)

Denne revisionsinstruks vedrører en særskilt ISA 3000 erklæring, og skal således udstedes i tilknytning til revisionen af årsregnskabet – ISA 700 erklæringen.

Det forudsættes at årsregnskabet for foreningen er revisorpåtegnet efter gældende revisionsstandarder i henhold til bekendtgørelsens § 9 og at der udstedes en særskilt erklæring efter revisionsinstruksen i henhold til bekendtgørelsens § 10, som således kræver handlinger og planlægning for udførelsen, som ligger ud over revisionen efter § 9.

Regnskaber for foreninger, der er oprettet i henhold til reglerne i Vandsektorloven1, skal hvert år senest den 1. juni være revisorpåtegnet af en godkendt revisor under henvisning til bestemmelserne i denne revisionsinstruks2.

# Frister i henhold til lovgivningen

Foreningens regnskab skal efter bekendtgørelsens § 10 hvert år senest den 1. juni revisorpåtegnes i overensstemmelse med nærværende revisorinstruks.

Giver revisionen efter bekendtgørelsens § 10 anledning til anmærkning fra revisor om

administrationsomkostninger eller udbetalinger i strid med formålet, skal foreningen senest den 15. juni sende revisorerklæringen samt baggrunden for anmærkningen til Forsyningssekretariatet.[[1]](#footnote-1)

# Revisionens tilrettelæggelse

Revisorpåtegningen af foreningens regnskab skal udføres af en revisor, der er godkendt efter den til enhver tid gældende lov om godkendte revisorer og revisionsvirksomheder[[2]](#footnote-2).

Revisor skal ved revisorpåtegningen af foreningens regnskab afgive en erklæring med *høj grad af sikkerhed* om at:

* Foreningen ikke har udbetalt midler i strid med formålet i vandsektorlovens § 21, stk. 1
* Der ikke er indregnet administrationsomkostninger, som ikke ligger inden for foreningens formål jf. vandsektorlovens § 21, stk. 1 og bekendtgørelsens § 10
* Administrationsomkostninger ikke i øvrigt giver anledning til påtale jf. vandsektorlovens § 21, stk. 6 samt bekendtgørelsens § 10

Revisionen skal udføres i overensstemmelse med *ISAE 3000 Andre erklæringer med sikkerhed end revision eller review af historiske finansielle oplysninger og yderligere krav ifølge dansk revisorlovgivning* samt bestemmelserne i denne revisionsinstruks.

Der er i bilag 1 vedlagt en skabelon til revisors erklæring i henhold til denne revisionsinstruks.

# Revisors undersøgelser

I henhold til denne revisionsinstruks skal revisor gennemføre nedenstående undersøgelser:

1. At foreningen ikke har udbetalt midler i strid med formålet i vandsektorlovens § 21, stk. 1.

|  |  |
| --- | --- |
| *Revisionen gennemføres blandt andet som en kombination af:* |  |
| - *forespørgsler til foreningens ledelse,* |  |
| - *gennemgang af beskrivelser i projektforslag og* |  |
| - *kontrol af, at der forligger revisorpåtegnede projektregnskaber.* |

1. At foreningen ikke har indregnet administrationsomkostninger, som ikke ligger inden for foreningens formål.

- Revisionen gennemføres som udgangspunkt ved stikprøvevis afstemning af årets indregnede administrationsomkostninger til underliggende bilag

1. At foreningens administrationsomkostninger ikke i øvrigt giver anledning til påtale.

*Revisor skal vurdere, om de administrationsomkostninger, som foreningen har indregnet, har en rimelig størrelse i forhold til foreningens øvrige økonomi, samt om de indregnede omkostninger er af en type, der må kunne forventes henset til foreningens aktivitet. Revisor kan her inddrage overvejelser omkring sparsommelighed. Sparsommelighed drejer sig om at minimere resurseomkostningerne. De anvendte resurser bør være tilgængelige i rette tid, i en passende kvantitet og kvalitet og til den bedste pris. Sparsommelighed vedrører dermed forholdet mellem omkostninger og resurser. Omkostningerne til at tilvejebringe de administrative resurser, der er behov for (personale, husleje, konsulenter mv.), bør altså som udgangspunkt være så lave som muligt.*

Øvrigt:

Det anses i henhold til denne revisionsinstruks for god revisionsskik, at revisor, som led i sine undersøgelser, anmoder foreningens ledelse om skriftligt at bekræfte, at foreningen ikke har udbetalt midler i strid med formålet i vandsektorlovens § 21, stk. 1 eller indregnet administrationsomkostninger, som ikke ligger inden for foreningens formål.

For punkt 1-3 gælder foruden ovenstående, at eventuelle tidligere revisoranmærkninger samt afgørelser fra Forsyningssekretariatet til selskabet skal inddrages ved revisionen.

# Bilag 1 - Skabelon til revisors erklæring

**Den uafhængige revisors erklæring på regnskaber for foreninger til forbedring af vandsektorens effektivitet og kvalitet i henhold til BEK. nr. 2278 af 29. december 2020 om foreninger til forbedring af vandsektorens effektivitet og kvalitet[[3]](#footnote-3)**

## Til Forsyningssekretariatet

Vi har efter aftale undersøgt grundlaget for [indsæt foreningens navn] udbetaling af midler og grundlaget for afholdte administrationsomkostninger for perioden 1. januar – 31. december [indsæt regnskabsår]. Udbetaling af midler og afholdte administrationsomkostninger fremgår af separate regnskabsposter i foreningens aflagte årsregnskab for [indsæt regnskabsår] med følgende beløb:

* Foreningens udbetaling af midler udgør [indsæt beløb]
* Foreningens administrationsomkostninger udgør [indsæt beløb]

Undersøgelsen har, i overensstemmelse med Forsyningssekretariatets *Revisorinstruks til brug for revisors erklæring om regnskaber for foreninger til forbedring af vandsektorens effektivitet og kvalitet* (herefter ”Revisionsinstruksen”), omfattet undersøgelse af:

* At foreningen ikke har udbetalt midler i strid med formålet i vandsektorlovens[[4]](#footnote-4) § 21, stk. 1, jf.

bekendtgørelsens § 10,

* At der ikke er indregnet administrationsomkostninger, som ikke ligger inden for foreningens formål, jf. vandsektorlovens § 21, stk. 1, jf. bekendtgørelsens § 10, og
* At der ikke er indregnet administrationsomkostninger, som i øvrigt giver anledning til påtalek, jf.

vandsektorloven § 21, stk. stk. 6 jf. bekendtgørelsens § 10

Ovenstående er herefter benævnt ”Kravene til udbetaling af midler og administrationsomkostninger”.

Vores konklusion udtrykkes med høj grad af sikkerhed.

Vores erklæring er udformet med det formål at hjælpe [indsæt foreningens navn] med at opfylde kravet om revisorpåtegning i overensstemmelse med bekendtgørelsens § 10.

Vores erklæring er udarbejdet til brug for [indsæt foreningens navn] og Forsyningssekretariatet. Opgørelsen kan være uegnet til andet formål.

## Ledelsens ansvar

Ledelsen har ansvaret for at overholde kravene til udbetaling af midler og afholdelse af administrationsomkostninger.

Ledelsen har endvidere ansvaret for den interne kontrol, som ledelsen anser for nødvendig for at overholde kravene til udbetaling af midler og afholdelse af administrationsomkostninger, uanset om manglende overholdelse skyldes besvigelser eller fejl.

## Revisors ansvar

Vores ansvar er at udtrykke en konklusion om, hvorvidt ledelsen overholder kravene til udbetaling af midler og afholdelse af administrationsomkostninger.

Vi har udført vores undersøgelser i overensstemmelse med *ISAE 3000 Andre erklæringer med sikkerhed end revision eller review af historiske finansielle oplysninger og yderligere krav ifølge dansk revisorlovgivning* samt Revisionsinstruksen med henblik på at opnå høj grad af sikkerhed for vores konklusion.

[indsæt navn på revisionsvirksomhed] er underlagt international standard om kvalitetsstyring ISQC 1, og anvender således et omfattende kvalitetsstyringssystem, herunder dokumenterede politikker og procedurer vedrørende overholdelse af etiske krav, faglige standarder og gældende krav i lov og øvrig regulering.

Vi har overholdt kravene til uafhængighed og andre etiske krav i International Ethics Standards Board for Accountants' internationale retningslinjer for revisorers etiske adfærd (IESBA Code), der bygger på de grundlæggende principper om integritet, objektivitet, professionel kompetence, fornøden omhu, fortrolighed og professionel adfærd samt etiske krav gældende i Danmark.

Som led i vores undersøgelser har vi udført følgende handlinger i overensstemmelse med bekendtgørelsens § 10:

* Påset at foreningen ikke har udbetalt midler i strid med formålet i vandsektorlovens § 21, stk. 1.,
* Påset at foreningen ikke har indregnet administrationsomkostninger, som ikke ligger inden for foreningens formål, og
* Påset at foreningens administrationsomkostninger ikke i øvrigt giver anledning til påtale.

Det er vores opfattelse, at de udførte undersøgelser giver et tilstrækkeligt grundlag for vores konklusion i overensstemmelse med Forsyningssekretariatets *Revisorinstruks til brug for revisors erklæring om regnskaber for foreninger til forbedring af vandsektorens effektivitet og kvalitet*.

## Konklusion

Det er vores opfattelse, at [indsæt foreningens navn] i perioden 1. januar – 31. december [indsæt regnskabsår] har overholdt kravene til udbetaling af midler og afholdelse af administrationsomkostninger.

[indsæt revisors by], den [indsæt dato for erklæringen]

[indsæt navn på revisorvirksomhed]

1. Jf. Bekendtgørelsens § 12 [↑](#footnote-ref-1)
2. Jf. LBK nr. 25 af 08. januar 2021 - revisorloven [↑](#footnote-ref-2)
3. Herefter ”Bekendtgørelsen” [↑](#footnote-ref-3)
4. LBK nr. 1693 af 16. august 2021 [↑](#footnote-ref-4)